PTT เคาะวันเทรด “พาร์” ใหม่ 1 บ. เริ่ม 24 เม.ย.นี้
PTT เคาะเทรด "พาร์" ใหม่ 1 บ. เริ่ม 24 เม.ย.นี้
19 เม.ย. 2561

สืบเนื่องจากเมื่อวันที่ 12 เม.ย.61 ที่ประชุมสามัญผู้ถือหุ้นประจำปี 2561 ของบริษัท ปตท.จำกัด (มหาชน) หรือ PTT ได้มีมติเปลี่ยนแปลงมูลค่าหุ้นที่ตราไว้ (พาร์) จากเดิมหุ้นละ 10 บาท เป็นหุ้นละ 1 บาท และอนุมัติการแก้ไขเพิ่มเติมหนังสือบริคณห์สนธิ ข้อ 4 เพื่อให้สอดคล้องกับการเปลี่ยนแปลงมูลค่าหุ้นที่ตราไว้ของ PTT
โดยวานนี้ (18 เม.ย.) PTT ได้ดำเนินการจดทะเบียนเปลี่ยนแปลงมูลค่าหุ้นที่ตราไว้ดังกล่าวต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว ตามที่ได้รายงานไปก่อนหน้านี้
ทั้งนี้ การเปลี่ยนแปลงมูลค่าหุ้นที่ตราไว้ของ PTT เป็น 1 บาท จากเดิม 10 บาทนั้น จะมีผลในวันที่ 24 เม.ย.61 เป็นต้นไป